- SAN JUAN
- <
- 10
- >

10
A Cristo jabix u chi' u cotil a carnerojo* tümünyuc
1 —Pues te'i. Bel in quin wadü' te'ex u jajil. Walac u cününbül a carnero† tümünyuc ich cot ti ac'ü'. Le'ec mac a ma' ta'ach u yocol chi' a coto, chen u cüxtaj ulaac' biqui ca' ococo, ala'aji, aj xuuch',— cu t'an a Jesusu.* Is 56:10; Jer 23:21; He 5:4 2 —C'u' betiqui, le'ec mac a walac u yocol chi' a coto, le'ec u yaj cananil a carnerojo‡ tümünyuc,— cu t'an a Jesusu.* Is 61:1; Hch 20:28; 1 Co 12:28 3 —Le'ec aj cünün chi' coto, bel u cu jebe' ca' ococ u yaj cananil a carnerojo§ tümünyuc. Ala'aji, walac u püyic u carnero* tümünyuc etel u c'aba'. Eeltzil u t'an u menoo' u yalac'. Walac u ch'a'ic u beniloo' pach cot,— cu t'an a Jesusu.* 1 P 1:12; 1 Co 16:9 4 —Le'ec ti joc'oo' tulacal boon a ti'iji, walac u beel taanil ala'aji. Tücünacoo' a carnero† tümünyuc tu pach u men u yeeloo' u t'an,— cu t'an a Jesusu. 5 —Ma' tu beeloo' tu pach a ca'ax macaqui. Beloo' u ca'a ti puutz'ul tu taan abe' u men ma' u yeeloo' u t'an,— cu t'an a Jesusu.* Pr 19:27; Ga 1:8
A Jesus a jabix u yaj quich'pan cananil a carnerojo‡ tümünyuc.
6 Pues te'i. Le'ec boon u yubajoo' a mucult'an abe' u yadaj a Jesusu, ma' u ch'a'ajoo' u tojil, 7 mentücü, caji ti tzicbal a Jesus tucaye'il eteloo'o. —Bel in quin wadü' te'ex u jajil. Inene, jabixen u chi' a cot tuba que'enoo' a carnerojo§ tümünyuc,— cu t'an a Jesusu.* Ef 2:18; He 10:19 8 —Le'ec boon a payanbej c'ochi tin taana, le'ecoo' aj xuuch'u. C'u' betiqui, le'ecoo' a carnerojo* tümünyuc, ma' u tz'ocsajoo' u t'an aj xuuch'u,— cu t'an a Jesusu.* Jer 23:1; Jer 50:6; Hch 5:36,37 9 —Inen jabixen u chi' a coto. Wa yan mac u c'ati ocol tu chi' a coto, yan u tz'eec u yool tin pach. Bel u ca'a sa'albül. Bel u cu c'ümü' a cuxtal a ma' yan q'uin u jobolo. Jabix ilic ti cününa'an a carnero† tümünyuc ti tan u yocol y u joc'ol u cüxte u janala, baalo' ilic ala'oo'o,— cu t'an a Jesusu. 10 —Le'ec aj xuuch'u, jadi' walac u c'ochol ti xuuch'. Walac u c'ochol ti quimes y ti c'ascunaj. Inene, udeen ti'i ca' u c'ümoo' a cuxtal a ma' yan q'uin u jobolo. Udeen ti'i ca' u c'ümoo' u yaabil a qui' ichil a cuxtal abe'e,— cu t'an a Jesusu.* Hch 20:29; 2 P 2:1 11 —Inene, jabixen u yaj quich'pan cananil a carnerojo‡ tümünyuc. Le'ec u yaj quich'pan cananil a carnerojo§ tümünyuc, walac u c'ubic u cuxtal yoc'ol u sa'altic a carnerojo* tümünyuc,— cu t'an a Jesusu.* Is 40:11; Ez 34:23; Ez 37:24 12 —Le'ec mac a tan u naal y ma' chucul u yaj cananili, ma' ti'i a carnerojo† tümünyuc. Le'ec ca' u yila' ti watac a baalumu‡ wolf wa lobo, bel u ca'a u p'ütü' a carnero§ tümünyuc a ma' chucul u yaj cananili. Bel u ca'a ti puutz'ul. Le'ec a baalumu* wolf wa lobo, bel u cu pulu' u bajil yoc'ol a carnerojo† tümünyuc. Beloo' u ca'a ti weequel,— cu t'an a Jesusu.* Zac 11:16 13 —Le'ec u yaj cananili, bel u ca'a ti puutz'ul u men chen tan u naal. Ma' c'u' u t'an ti'i a carneroji‡ tümünyuc,— cu t'an a Jesusu. 14 —Inene, jabixen u yaj quich'pan cananil a carnerojo§ tümünyuc. Jabix ilic in weel mac a tene, y u yeelenoo' ala'oo'o,* 2 Ti 2:19; Ef 1:17; Fil 3:10; 1 Jn 5:20 15 baalo' ilic ti le'ec a Tattzili, u yeel in wich y le'ec inene, in weel a Tattzili. Inene, bel in quin c'ubu' in cuxtal yoc'ol in sa'altic a cristiano jabix a walac u betic u yaj quich'pan cananil a carnerojo* tümünyuc,— cu t'an a Jesusu. 16 —Le'ec boon a que'en tin wetele, tan in cününtic jabix ti walac u cününbül a carnero† tümünyuc ich cot u men u yaj cananili. Yanoo' ten ulaac' a cristiano a ma' Israeloo'o. Ala'oo'o, jabix ulaac' in carnerojo‡ tümünyuc. Yan in talesicoo'. Beloo' u cu tz'oques in t'an. Baalo' ti bel u ca'a ti p'aatül ti jun muuch' ilic a tene, y jun tuul ilic u yaj cananil,— cu t'an a Jesusu.* Is 56:8; Ez 37:22; Ef 2:14 17 —Le'ec a Tattzili, yaj u yubeen u men bel in quin bete' a jabix u c'ati le'ec ca' in c'ubu' in cuxtal ca' quimsabüquen ti'i ca' cuxlaquen tucaye'il,— cu t'an a Jesusu.* Is 53:7; 2 Co 5:15; He 2:9; 1 Jn 3:16 18 —Ma' yan mac ca' u quimseen. C'u' betic inene, tan in c'ubic in bajil ca' quimsabüquen u men in c'ati. Chucul in patalil in tz'eec in bajil ti quimil. Chucul ilic in patalil in tz'eec in bajil ti cuxtal tucaye'il. Le'ec a Tattzili, u tücaa'tajen in bete' ti baalo',— cu t'an a Jesusu.* Hch 2:24
19 Pues te'i. A nucuch winiqui, ca' u yubajoo' a t'an abe'e, ma' jumbeloo' u tuculi. 20 —Yan a c'ac'asba'al tu yool. Ma' qui' u pol. ¿C'u' aj beel ca' ti wu'yi u t'an?— cu t'anoo' jun jatz a nucuch winiqui. 21 —Ma',— cu t'anoo' ulaac' a jun jatz a nucuch winiqui. —Le'ec mac a yan a c'ac'asba'al tu yoolo, ma' tu paatal u yadic a t'an a jabix abe'e. ¿Biqui ca' paatac a c'ac'asba'al u sasilcunte u wich a ch'oopo?— cu t'anoo' ala'oo'.* Ex 4:11; Sal 94:9; Sal 146:8; Pr 20:12; Is 35:5,6; Mt 11:5
Culpachbi a Jesus u menoo' a nucuch winiqui.
22 Pues te'i. C'ochi u q'uinil a fiesta ich Jerusalene, ti tan u c'ajsabül le'ec ti qui'qui't'anbi u yotoch Dios uchi. 23 Tan u q'uinil a siisi. Chen tan u manül a Jesus ichil jun p'eel cuarto ichil u yotoch a Dioso. Salomon u c'aba' a cuarto abe'e.* Hch 3:11; Hch 5:12 24 Le'ecoo' a nucuch winiqui, wa'lajoo' tulacal tu xooy a Jesusu. —¿C'u' ca'a ma' tan a wadic to'on u tojil mac winiquilech? Wa inchech u yaj Sa'alil a cristianojo, adü to'on ti chica'an,— cu t'anoo' ti'i a Jesusu. 25 —In wadaj te'ex y ma' a tz'ocsaje'ex in t'an. Le'ec c'u' a walac in betic etel u muc' in Tata, le'ec in testigo,— cu t'an a Jesus ti uchi u nuuc. 26 —C'u' betiqui, ma' ta'ache'ex a tz'ocsic in t'an u men ma' tene'ex, jabix ilic in wadaj yoc'ol a carnerojo§ tümünyuc,— cu t'an a Jesusu.* Jn 8:47; 1 Jn 4:6 27 —Le'ec boon a tene, u yeeloo' in t'an. Inene, in weeloo'. Walacoo' u tz'ocsic in t'an jabix ilic in wadaj yoc'ol a carnerojo* tümünyuc,— cu t'an a Jesusu. 28 —Walac in tz'eec ti'ijoo' a cuxtal a ma' yan q'uin u jobolo. Ma' yan q'uin u p'aatül ti pula'anoo'. Ma'ax mac jede'ec u paatal u toco' ten ala'oo'o,— cu t'an a Jesusu. 29 —In Tata, u sijaj ten ala'oo'o. Mas nooch u yanil tuwich tulacal a c'u' a yana. Ma'ax mac jede'ec u paatal u toco' ala'oo' tu c'ü' a Tattzili,— cu t'an a Jesusu.* Jn 14:28; Ex 18:11; Sal 145:3; Dn 4:3; Mal 1:14; Jn 17:2,6 30 —Le'ec inen etel a Tattzili, jun tuul ilico'on tiqui bajil,— cu t'an a Jesusu.* Jn 17:11; 1 Co 8:4,6; Ef 3:9; 1 Ti 3:16; 1 Jn 5:7
31 Pues te'i. Le'ecoo' a nucuch winiqui, u molajoo' a tunich tucaye' ti'i ca' u p'up'uchch'inte a Jesusu. 32 —Yan ti yaab a quich'pan meyaj in betaj etel u muc' in Tat ta taane'ex. ¿C'u' ti quich'pan meyajil in betaj a ma' qui' ta wiche'ex ti bele'ex a ca'a a wusq'uinte u jel etel ti bele'ex a ca'a a quimseen etel tunich?— cu t'an a Jesus ti uchi u nuucu. 33 —Bel ti ca'a ti p'up'uchch'inteech ma' u men etel a quich'pan meyaj a betaji. Bel ti ca'a ti p'up'uchch'inteech u men a maclant'antaj a Dioso. Incheche, cristianojech y tan a tz'eec a bajil jabixech Dios,— cu t'anoo' a nucuch winic ti'i a Jesusu.* Jn 5:18 34 —“Diose'ex inche'exe,” cu t'an a Dioso. Baalo' ti tz'iiba'an ichil a ley a te'exe, le'ec u ju'um a Dioso,— cu t'an a Jesus ti uchi u nuuc.* Sal 82:6 35-36 —Le'ec u ju'um a Dioso, ma' yan biqui ca' joc'oc ti tusil. Inene, tz'abi in muc', y tücaa'been wa'ye' yoc'olcab u men a Tattzili. Le'ec boon a tz'abi ti'ijoo' u t'an a Dioso, aalbi ti'ijoo' ti diosoo'. Tane'ex a wadic ti in maclant'antaj a Dios ca' in wadaj ti inen u Mejen a Dioso. ¿C'u' ca'a a wadaje'ex ti baalo'?— cu t'an a Jesusu.* Ro 13:1* Jn 6:27; Jn 3:17; Jn 5:36; Jn 8:42; Lc 1:35; Jn 9:35 37 —Wa cuchi ma' tan in betic u meyaj in Tata, ma' cuchi qui' a tz'ocsiquene'ex,— cu t'an a Jesusu.* Jn 15:24 38 —C'u' betiqui, tan in betic a meyaj abe'e. Ca'ax ma' a c'ate'ex a tz'ocseen yoc'lal in t'an, tz'ocseen yoc'lal a meyaj a walac in betiqui. Wa ca' a bete'ex ti baalo'o, bele'ex a ca'a a ch'aa' u tojil ti le'ec a Tattzili, jun quet in wetel y le'ec inene, jun queten etel a Tattzili,— cu t'an a Jesusu.* Jn 14:10; Jn 17:21 39 U ca' yaaltajoo' u müchü' a Jesusu. C'u' betiqui, joq'ui tu yaamoo'. 40 A Jesusu, bini junxeel a noja' Jordan tojil joq'ueeb q'uin tac tuba uchi u tz'aj ocja' aj Juan uchiji. Te'i culaji a Jesusu.* Jn 1:28 41 Yaaboo' a c'ochoo' etele. —Le'ec aj Juana, ma' u betaj a milagroji. C'u' betiqui, tulacal c'u' u yadaj yoc'ol a Jesusu, jaj,— cu t'anoo'.* Jn 1:29; Jn 3:30 42 Yaaboo' u tz'ajoo' u yool tu pach a Jesus te'iji.* Jn 8:30; Jn 11:45

- SAN JUAN
- <
- 10
- >

*^ tümünyuc

†10:1 tümünyuc

*10:1 Is 56:10; Jer 23:21; He 5:4

‡10:2 tümünyuc

*10:2 Is 61:1; Hch 20:28; 1 Co 12:28

§10:3 tümünyuc

*10:3 tümünyuc

*10:3 1 P 1:12; 1 Co 16:9

†10:4 tümünyuc

*10:5 Pr 19:27; Ga 1:8

‡10:5 tümünyuc

§10:7 tümünyuc

*10:7 Ef 2:18; He 10:19

*10:8 tümünyuc

*10:8 Jer 23:1; Jer 50:6; Hch 5:36,37

†10:9 tümünyuc

*10:10 Hch 20:29; 2 P 2:1

‡10:11 tümünyuc

§10:11 tümünyuc

*10:11 tümünyuc

*10:11 Is 40:11; Ez 34:23; Ez 37:24

†10:12 tümünyuc

‡10:12 wolf wa lobo

§10:12 tümünyuc

*10:12 wolf wa lobo

†10:12 tümünyuc

*10:12 Zac 11:16

‡10:13 tümünyuc

§10:14 tümünyuc

*10:14 2 Ti 2:19; Ef 1:17; Fil 3:10; 1 Jn 5:20

*10:15 tümünyuc

†10:16 tümünyuc

‡10:16 tümünyuc

*10:16 Is 56:8; Ez 37:22; Ef 2:14

*10:17 Is 53:7; 2 Co 5:15; He 2:9; 1 Jn 3:16

*10:18 Hch 2:24

*10:21 Ex 4:11; Sal 94:9; Sal 146:8; Pr 20:12; Is 35:5,6; Mt 11:5

*10:23 Hch 3:11; Hch 5:12

§10:26 tümünyuc

*10:26 Jn 8:47; 1 Jn 4:6

*10:27 tümünyuc

*10:29 Jn 14:28; Ex 18:11; Sal 145:3; Dn 4:3; Mal 1:14; Jn 17:2,6

*10:30 Jn 17:11; 1 Co 8:4,6; Ef 3:9; 1 Ti 3:16; 1 Jn 5:7

*10:33 Jn 5:18

*10:34 Sal 82:6

*10:35-36 Ro 13:1

*10:35-36 Jn 6:27; Jn 3:17; Jn 5:36; Jn 8:42; Lc 1:35; Jn 9:35

*10:37 Jn 15:24

*10:38 Jn 14:10; Jn 17:21

*10:40 Jn 1:28

*10:41 Jn 1:29; Jn 3:30

*10:42 Jn 8:30; Jn 11:45

© 2012 WBT